OpenLLM-France/wikimedia huggingface dataset:
# Haplogrup R

«Haplogrup R» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |
# Mur vegetal (La Défense)

El Mur vegetal és un treball de Patrick Blanc del 2006. És una de les obres d'art de la Défense, a França: es troba en una façana a l'entrada del centre comercial Les Quatre Temps. Consisteix en un mur vegetal.

## Enllaços externs

* Présentation de l'œuvre
# La Peguera

La Peguera és un indret del terme municipal de Tremp, al Pallars Jussà, dins de l'antic terme ribagorçà d'Espluga de Serra.
Està situat a llevant del poble del Castellet i a migdia del d'Espluga de Serra, en el vessant nord-oest del Pic de Lleràs, i al sud-est del Tossal de la Marina.

## Enllaços externs

* Institut Cartogràfic de Catalunya
# Lepidotrigla grandis

Lepidotrigla grandis és una espècie de peix pertanyent a la família dels tríglids.

## Descripció

* Fa 16 cm de llargària màxima.

## Hàbitat

És un peix marí, batidemersal i d'aigües fondes que viu fins als 335 m de fondària de la plataforma continental.

## Distribució geogràfica

Es troba al mar d'Arafura i el nord-oest d'Austràlia.

## Costums

És bentònic.

## Observacions

És inofensiu per als humans.

## Referències

* ↑ Günther A., 1860. Catalogue of the Acanthopterygian fishes in the collection of the British Museum. 2. Squamipinnes, Cirrhitidae, Triglidae, Trachinidae, Sciaenidae, Polynemidae, Sphyraenidae, Trichiuridae, Scombridae, Carangidae, Xiphiidae. Londres. Cat. Fishes v. 2. i-xxi + 1-548.
* ↑ uBio (anglès)
* ↑ Ogilby, J. D., 1910. On some new fishes from the Queensland coast. Endeavour Series, I. On some new fishes from the Queensland coast. Endeavour Series, I.: 85-139.
* 1 2 3 4 FishBase (anglès)
* ↑ Sainsbury, K.J., P.J. Kailola i G.G. Leyland, 1985. Continental shelf fishes of the northern and north-western Australia. CSIRO Division of Fisheries Research; Clouston & Hall and Peter Pownall Fisheries Information Service, Canberra, Austràlia. 375 p.
* ↑ Del Cerro, L. i D. Lloris, 1997. Gurnard fishes (Scorpaeniformes, Triglidae) from off New Caledonia, with description of five new species. p.91-124. A: B. Séret (ed.) Résultats des Campagnes MUSORSTOM. Mem. Mus. Natl. Hist. Nat. (MMNHN), 17(174), París.
* ↑ Russell, B.C. i W. Houston, 1989. Offshore fishes of the Arafura Sea. Beagle 6(1):69-84.
* ↑ Gloerfelt-Tarp, T. i P.J. Kailola, 1984. Trawled fishes of southern Indonesia and northwestern Australia. Australian Development Assistance Bureau, Austràlia, Directorate General of Fishes, Indonèsia i German Agency for Technical Cooperation, República Federal d'Alemanya. 407 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Richards, W.J., 1992. Comments on the genus Lepidotrigla (Pisces: Triglidae) with descriptions of two new species from the Indian and Pacific oceans. Bull. Mar. Sci. 51(1):45-65.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Hongwu

Zhu Yuanzhang, Hongwu o Hung-wu –en xinès: 朱元璋– (21 de setembre de 1328 – 24 de juny de 1398) fou l'emperador fundador de la dinastia Ming de la Xina.
La dinastia va sorgir d'entre la dinastia Yuan, creada pels kan, és a dir, l'Imperi Mongol.
Amb la Revolta dels turbants vermells, i la proclamació de Han Lin'er com emperador d'una dinastia Song restaurada a Bozhou el 16 de març de 1355 Toghon Temür, l'emperador de la dinastia Yuan no va tenir més remei que confiar en el poder militar dels senyors de la guerra locals, i a poc a poc va perdre el seu interès per la política i va deixar d'intervenir en les lluites polítiques.
Zhu Yuanzhang, fill de pagesos, antic duc i comandant de l'exèrcit dels Song del turbant vermell va assumir el poder com a emperador afirmant el mandat del cel després de la mort de Han Lin'er en 1368, i Toghon Temür va fugir des de Khanbaliq a Xanadú després de l'aproximació de les forces Ming. Va intentar recuperar Khanbaliq, però finalment va fracassar i en 1370 va morir a Yingchang, capturada pels Ming poc després de la seva mort.
Hongwu estableix la seva pròpia dinastia i impulsa una sèrie de reformes primordials que li permetran conservar el càrrec durant molt de temps. En l'època on a les monarquies europees es començava a contestar les reialeses, Hongwu va abolir el càrrec de primer ministre de l'imperi i va revisar el codi legal per tal d'assegurar-se el poder absolut. El seu fill Yǒnglè va usurpar el seu tron l'any 1403 i va prosseguir amb la dinastia.

## Referències

* ↑ Mote, Frederick W. «The rise of the Ming dynasty, 1330-1367». A: Mote, Frederick W.; Twitchett, Denis. The Cambridge History of China, Volume 7: The Ming Dynasty, 1368–1644, Part 1 (en anglès). Cambridge: Cambridge University Press, 1988, p. 51-57. ISBN 978-0-521-24332-2.

## Bibliografia

* Historia, del origen a de la civilización a nuestros días (assessor editorial: Adam-Devis, editorial: DK), en castellà

## Vegeu també

* Revolta dels turbants vermells
# Nigo

Nigo (n. el 1970 en Maebashi, Japó) és un dissenyador de moda, DJ, baterista i productor. Nigo és el creador de la marca de roba urbana japonesa A bathing Ape coneguda simplement entre els seus consumidors com Bape.

## Referències

* ↑ «Nigo, el diseñador de moda que adoran los japoneses» (en español). Clarin.com, 13-07-2006. [Consulta: 28 novembre 2015].
# Maquerasaure

El maquerasaure (Machairasaurus) és un gènere de dinosaure oviraptòrid que va viure en el que actualment és la Xina durant el Cretaci superior. Les seves restes fòssils foren trobades a la formació de Bayan Mandahu. Va ser anomenat per Longrich, N. R.; Currie, P. J.; i Dong Z.-M. l'any 2010 i l'espècie tipus és Machairasaurus leptonychus.

## Referències

* 1 2 Longrich, N. R.; Currie, P. J.; and Dong Z.-M. (2010). "A new oviraptorid (Dinosauria: Theropoda) from the Upper Cretaceous of Bayan Mandahu, Inner Mongolia." Palaeontology 53(5):945–960.
# Indicadors (ocells)

Els indicadors són els ocells que formen la família dels indicatòrids (Indicatoridae), a l'ordre dels Piciformes. Es distribueixen per l'àrea tropical del Vell Món, amb una major concentració d'espècies en Àfrica i únicament dues a l'Àsia.

## Morfologia

La major part dels indicadors tenen el plomatge de colors apagats, encara que uns pocs el tenen d'un groc brillant. La part més cridanera del plomatge solen ser les plomes exteriors de la cua, blanques a totes les espècies d'Àfrica.

## Ecologia

Es compten entre els pocs ocells que s'alimenten regularment de cera d'abella, almenys la major part de les espècies, i possiblement la secreció cerosa dels insectes, el gènere Prodotiscus i, en menor mesura, Melignomon i les espècies més petites d'Indicator. També s'alimenten de les larves i erugues de Galleria mellonella, en les colònies d'abelles, i tant en vol com en terra insectes, aranyes i, ocasionalment, fruites.
Els indicadors són coneguts per un sorprenent comportament que s'ha observat en una o dues espècies: guia els éssers humans, i possiblement altres mamífers de gran mida (com el ratel) cap a colònies d'abelles. Una vegada que els mamífers obren el rusc i prenen la mel, l'au s'alimenta de la cera i les larves. Aquest comportament s'ha estudiat bé en Indicator indicator, algunes autoritats afirmen que també ho fa Indicator variegatus, mentre que altres no hi estan d'acord.
Encara que la major part dels membres de la família no són coneguts per reclutar "seguidors" en la recerca de la cera, es coneixen com a "indicadors" per extrapolació lingüística.
Es coneix el comportament de cria de vuit espècies dels gèneres Indicator i Prodotiscus. Tots són paràsits de cria i ponen els ous al niu d'una altra espècie. Ponen uns cinc a set ous en un període d'uns cinc dies. Freqüentment parasiten aus que fan la posta en forats, com ara els seus parents els pícids o els barbuts, però Prodotiscus parasita aus que nidifiquen a les branques dels arbres com ara els zostèrops i les boscarles. S'ha vist als pollets d'indicadors expulsar físicament els pollets del seu amfitrió des del niu. Tenen ganxos al bec amb els quals punxen els ous de l'hoste o en maten les cries.

## Taxonomia

Segons la classificació del Congrés Ornitològic Internacional (versió 2.6, 2010), aquesta família està formada per quatre gèneres amb 17 espècies:
* Gènere Prodotiscus, amb tres espècies.
* Gènere Melignomon, amb dues espècies.
* Gènere Indicator, amb 11 espècies.
* Gènere Melichneutes, amb una espècie: indicador de la mel cua de lira (Melichneutes robustus).

## Referències

* ↑ Friedmann, Herbert «The Honeyguides» (en anglès). U.S. National Museum, 208, 1955.
* ↑ Short, Lester; Horne, Jennifer F. M.. Toucans, Barbets, and Honeyguides: Ramphastidae, Capitonidae and Indicatoridae (en anglès). Oxford University Press, 2001. ISBN 0198546661.
Viccionari
# Muracciole

Muracciole (en cors U Muracciole) és un municipi francès, situat a la regió de Còrsega, al departament d'Alta Còrsega. L'any 1999 tenia 38 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 74 | 96 | 87 | 71 | 40 | 38 |

## Administració

Llista d'alcaldes :
| Període | Identitat | Partit | Qualitat |
| 2001- | Chantal Albertini | | |
# La Plana del Xim

La Plana del Xim és una muntanya de 272 metres que es troba entre els municipis d'Albinyana i Bonastre, a la comarca del Baix Penedès. Al cim hi ha un vèrtex geodèsic (referència 272134001).
El cim, i el vèrtex geodèsic, són a la divisòria dels termes municipals de Bonastre i Albinyana, dins de la finca de Cal Setró (Pedra Grossa) i en l'àrea protegida del PEIN Massís de Bonastre.
S'hi pot accedir, per senders i camins, des de Roda de Berà, Sant Vicenç de Calders, Bonastre i Albinyana. Al sud, i molt a prop del cim, hi ha la pedra dels Quatre Termes, punt on coincideixen els quatre termes municipals.

## Referències

* ↑ «Mapa topogràfic 1:50.000». Institut Cartogràfic i Geològic de Catalunya,ICGC, 2021. [Consulta: 1r març 2021].
* ↑ «la Plana del Xim». enciclopèdia.cat, 2021. [Consulta: 1r març 2021].

## Bibliografia

Sicart Martínez, J.. Bonastre, 25 caminades pel cor del massís. Barcelona: autoeditat, 2015, p. 126. ISBN 9788460686651.

## Enllaços externs

* Massís de Bonastre
* Plànol turístic, Ajuntament de Bonastre Arxivat 2021-12-28 a Wayback Machine.
# Hyalinobatrachium aureoguttatum

Hyalinobatrachium aureoguttatum és una espècie de granota que viu a Colòmbia i Panamà. Està amenaçada d'extinció per la pèrdua del seu hàbitat natural.

## Referències

* Solís, F., Ibáñez, R., Jaramillo, C., Fuenmayor, Q., Castro, F. & Grant, T. 2004. Hyalinobatrachium aureoguttatum. Llista Vermella d'Espècies Amenaçades de la UICN 2006. Consulta: 25 d'abril del 2008.
# Nebraska City

Nebraska City és una població dels Estats Units a l'estat de Nebraska. Segons el cens del 2021 tenia 7.222 habitants.

## Demografia

Segons el cens del 2000, Nebraska City tenia 7.228 habitants, 2.898 habitatges, i 1.872 famílies. La densitat de població era de 631,4 habitants per km².
Dels 2.898 habitatges en un 31% hi vivien nens de menys de 18 anys, en un 51,3% hi vivien parelles casades, en un 10,2% dones solteres, i en un 35,4% no eren unitats familiars. En el 30,7% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,8% tenia menys de 18 anys, un 7,4% entre 18 i 24, un 25,4% entre 25 i 44, un 22,3% de 45 a 60 i un 19% 65 anys o més.
L'edat mediana era de 39 anys. Per cada 100 dones de 18 o més anys hi havia 85 homes.
La renda mediana per habitatge era de 34.952 $ i la renda mediana per família de 42.860 $. Els homes tenien una renda mediana de 29.507 $ mentre que les dones 19.859 $. La renda per capita de la població era de 16.969 $. Aproximadament el 6,3% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «QuickFacts: Nebraska City city, Nebraska». Oficina del Cens dels Estats Units, 10-07-2008. [Consulta: 9 gener 2022].
* 1 2 3 «Fact Sheet- Nebraska City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Nebraska City». American Fact Finder. Oficina del Cens dels Estats Units, 12-01-2010.
# Introducció als principis de la moral i la legislació

Introducció als principis de la moral i la legislació, originalment i en anglès An Introduction to the Principles of Morals and Legislation és un llibre del filòsof i teòric jurídic anglès Jeremy Bentham, imprès originalment el 1780 i publicat per primera vegada el 1789. És considerat el treball teòric més important de Bentham, on desenvolupa la seva teoria de l'utilitarisme i és el primer llibre destacat sobre el tema.

## Temàtica

Bentham va ser el primer gran filòsof a desenvolupar i defensar una teoria utilitària de l'ètica. Com John Stuart Mill, a qui va influir molt, Bentham creia que la felicitat o el plaer és l'únic que és bo per si mateix. Creia que els humans, per naturalesa, estan motivats exclusivament pel desig de plaer (una visió coneguda com a hedonisme psicològic), i que èticament haurien de buscar maximitzar el plaer (una visió coneguda com a "hedonisme ètic"). A The Principles of Morals and Legislation, Bentham pretén determinar com seria un sistema de lleis si es construís sobre una base purament utilitària. Amb aquesta finalitat, Bentham ofereix anàlisis minucioses dels diferents tipus de plaers i dolors, les fonts de plaers i dolors, com s'han de mesurar els plaers i els dolors, els components moralment i legalment rellevants de les accions humanes, les conseqüències negatives dels actes nocius, els tipus. de comportaments "incompatibles" per al càstig, i les diferents classes d'infraccions.
A l'obra, Bentham assevera contra la negació dels drets de les dones en molts països al·legant que són ments inferiors i ho desmunta relatant diversos exemples de dones regents.
A l'obra també parla de relacions internacionals, i és considerat un dels primers en fer servir el terme dret internacional, per diferenciar-ho del dret de les nacions, o del dret natural, que critica fortament.

## Referències

* ↑ «Introduction to the Principles of Morals and Legislation». UCL Bentham Project. Arxivat de l'original el de novembre 20, 2022. [Consulta: May 26, 2017].
* ↑ Sweet, William. «Jeremy Bentham». Internet Encyclopedia of Philosophy. [Consulta: May 26, 2017].
* ↑ Jeremey Bentham, An Introduction to the Principles of Morals and Legislation. New York: Hafner Publishing Co., 1948, p. 1.
* ↑ Williford, Miriam «Bentham on the Rights of Women». Journal of the History of Ideas, 36, 1, 1975, pàg. 167–176. DOI: 10.2307/2709019. ISSN: 0022-5037.
* ↑ Bull, Hedley. La sociedad anárquica. Un estudio sobre el orden en la política mundial (en castellà). 2005. Madrid: Editorial Catarata, Agost 2024, p. 87. ISBN ISBN 84-8319-212-8.

## Bibliografia

* James E. Crimmins, "Jeremy Bentham," Stanford Encyclopedia of Philosophy, https://plato.stanford.edu/entries/bentham/.
* Gerald J. Postema, Bentham and the Common Law Tradition. Oxford Oxford University Press, 1986.
* H.L.A. Hart, Essays on Bentham. Oxford: Clarendon Press, 1982.
# Màrcia (dona de Fabi Màxim)

Màrcia (en llatí Marcia) va ser una dama romana del segle i aC. Era la dona de Paul·le Fabi Màxim, l'amic d'August. Formava part de la gens Màrcia, una antiga gens romana d'origen patrici.
Pel seu marit es va assabentar de la visita secreta que va fer l'emperador al seu net Pòstum Agripa, deportat a l'illa de Planàsia, on sembla que s'haurien reconciliat. Màrcia va informar a Lívia Drusil·la, que volia la successió a l'imperi pel seu fill Tiberi. Això va costar-li la vida al seu marit a la mort d'August, l'any 14. Ovidi diu casualment que era de la família dels Filip, i la menciona en una carta al seu marit.

## Referències

* ↑ [https://quod.lib.umich.edu/m/moa/acl3129.0002.001/950?page=root;rgn=full+text;size=100;view=image;q1=MarciaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 940. ]
# La Planella

La Planella és una urbanització del municipi de Puigpelat, Alt Camp. L'any 2005 no tenia cap habitant censat.
Es troba agregat a l'est del nucli urbà de Puigpelat, a uns 260 m d'altitud. Rep el seu nom del turó de la Planella, sobre el qual està situada.
# La Barata (Matadepera)

La Barata és una casa pairal del municipi de Matadepera (Vallès Occidental) inclosa en l'Inventari del Patrimoni Arquitectònic de Catalunya.

## Descripció

La casa pairal de La Barata ha estat propietat de la família des del seu establiment. Situada en l'antic camí ral de Barcelona a Manresa, forma un conjunt d'edificacions juxtaposades que s'estenen sobre un planell. La part més antiga, l'Hostal, està situada vora la carretera i conserva els arcs més antics, de punt d'ametlla, obra del segle xii. Els cossos es van anar afegint segons les necessitats del terreny. A la part més alta hi ha la capella de Sant Roc. La teulada és a dues aigües amb teula àrab i els murs, arrebossats, donen un aspecte d'uniformitat al conjunt, fruit de la darrera restauració que es va fer pels danys ocasionats l'any 1936 per la Guerra Civil. La restauració va ser realitzada per l'arquitecte Jeroni Martorell en els anys 40.
Dues façanes encara conserven dos finestrals gòtics amb mainell. Cal destacar l'interior de la casa, que conserva mobiliari de diferents èpoques: la cambra del senyor bisbe d'estil isabelí, col·leccions d'armes, ceràmica catalana, de vidres, de rosaris, etc.
La capella es dedicà a sant Roc, patró de La Barata. Situada sobre un tossal, a 71 passes del portal anomenat "Major", va ser construïda pel mestre de cases Ramon Sorís i el seu fill Joan l'any 1622. S'hi accedeix per una llarga escalinata de pedra emmarcada per dues fileres de xiprers. La construcció té planta de creu llatina amb una sola nau i capçalera plana. La teula és amb vessant a dues aigües. L'exterior presenta un joc policrom donat per la decoració en estuc, un encoixinat figurant carreus amb dibuixos geomètrics contrastant el blanc i el negre. La façana principal ve centrada per una porta emmarcada per un dintell de pedra i dues pilastres esculpides als laterals. Seguint l'eix de simetria que centra la porta trobem un petit òcul fet en pedra sota el vèrtex de la teulada i sobre aquesta, un campanar d'espadanya.

## Història

Procedents del Regne de Nàpols i de l'antiga casa dels Comtes de Venosa, els Barata (Baratta) es van instal·lar a Manresa. L'any 1330 La Barata, segons l'escriptura d'establiment atorgada per fra Guillem, abat del monestir de Sant Llorenç del Munt. Francesc Barata i Muntanya va ser teòleg i escriptor del segle xvi, canonge de Barcelona i prior de l'Església de Montserrat a Roma. L'any 1821 Antoni Barata fou Ministre d'hisenda del segon govern del Trienni Liberal.

## Referències

* 1 2 3 4 5 6 7 «La Barata». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
* ↑ «Goigs a sant Roc patró de la Barata». [Consulta: 2023].
# Hrytsko Hryhorenko

Hrytsko Hryhorenko era el pseudònim que va utilitzar Oleksandra Sudovshchykova-Kosach (1867 – 1924), periodista i escriptora ucraïnesa.
Era filla de Yevhen Sudovshchykov, un professor rus, i Hanna Khoynatska, nascuda al nord de Rússia, on els seus pares s'havien exiliat a causa de les seues activitats proucraïneses. Després de la mort de son pare, al 1868, tornà amb sa mare a Kíiv. S'hi va unir a un grup literari, Pleyada (Plèaides), dedicat a l'estudi de la literatura ucraïnesa i d'autors estrangers traduïts a l'ucraïnés.
Va escriure poesia en ucraïnés, rus i francés. També feu traduccions d'escriptors ucraïnesos al francés i d'escriptors francesos, suecs i anglesos a l'ucraïnés. El 1893, es casà amb Mykhaylo Kosach. Aquest va ser obligat a traslladar-se a Estònia per a continuar els estudis, a causa de les seues activitats polítiques; Oleksandra i la seua mare el van acompanyar a Tartu. Allí començà a escriure prosa i publicà la primera col·lecció d'històries, Nashi lyudy na seli (Les vides dels nostres llauradors), el 1898.
El 1901, van tornar a Khàrhiv, on el seu marit treballà de professor en la Universitat de Khàrkiv. Va morir dos anys més tard. Va tornar a Kíiv amb la seua filla. Es va llicenciar en lleis i treballà en un tribunal. També s'implicà en el moviment en defensa dels drets de les dones.
Alguns treballs de Hrytsko Hryhorenko es traduïren a l'anglés, com ara les col·leccions From Heart to Heart (1998) i Warm the Children, O Sun (1998).

## Referències

* ↑ «Hrytsko Hryhorenko (1867-1924)». Women's Voices in Ukrainian Literature. Language Lanterns Publications.
* ↑ «From Heart to Heart - Contents». [Consulta: 30 març 2024].
* ↑ «Warm the Children Contents». www.languagelanterns.com. [Consulta: 28 març 2018].
# Nebraska (Carolina del Nord)

Nebraska és una petita àrea no incorporada situada al comtat de Hyde, al estat nord-americà de Carolina del Nord.
És un assentament de colons anglesos de mitjan segle xviii que va ser incorporat el 1855. A poc a poc es va despoblar i el 1971 va ser desincorporat. A la zona romanen una quarantena d'habitants.

## Referències

* 1 2 Vaughan, Carson «A North Carolina ghost town named Nebraska» (en anglès). World Herald, 6/O8/2012 [Consulta: 9 gener 2020].
# Maquela do Zombo

Maquela do Zombo és un municipi de la província de Uíge. Té una població de 122.320 habitants. Comprèn les comunes de Béu, Cuilo Futa, Maquela do Zombo, Quibocolo i Sacandica.

## Personatges

* Kangana Ndiwa (* 1984), futbolista congolès

## Referències

* ↑ Maquela do Zombo al web del cens d'Angola